Ranger programma

Ranger programma (laikaposms: 1961 — 1965) bija ASV NASA automātisko aparātu programma ar mērķi pētīt Mēnesi un iegūt virsmas fotogrāfijas.
Aparāti tika konstruēti tā, lai tie nepārtraukti uzņemtu Mēness virsmas attēlus un uzreiz tos pārraidītu uz Zemi, līdz aparāts ietriektos Mēness virsmā. Pirmie seši lidojumi bija neveiksmīgi un programmu iesauca par "palaid un ceri", pēc programmas reorganizācijas Ranger 7 veiksmīgi izpildīja savu mērķi un ieguva Mēness fotogrāfijas. Vēlāk tika palaisti vēl divi veiksmīgi Ranger aparāti. Kopumā programma tika iedalīta trijos aparātu blokos — katra bloka ietvaros Reaktīvās kustības laboratorija cerēja sasniegt labākus rezultātus un attīstīt kosmosa kuģu būvniecību. Ranger programma kopumā izmaksāja 190 miljonus ASV dolāru.

 Ranger aparāta uzbūve 

Uz katru Ranger aparātu tika uzstādītas sešas fotokameras. Fotografēšanas kanāli tika sadalīti divās daļās ar atsevišķām kamerām, barošanas blokiem un sakaru sistēmām.
 Pirmais bloks — pirmā bloka Ranger aparāti tika palaisti ar mērķi testēt nesējraķeti un aparātu uzbūvi nepalaižot tos tieši uz Mēnesi. Pirmā bloka aparātu būvniecībā izmantotā pieredze noderējas Mariner 1 un Mariner 2 būvniecībā
 Otrais bloks — uz otrā bloka aparātiem tika uzstādītas fotokameras, radiācijas detektori un seismometrs. Vēlāk pētot aparātu konstrukciju, tika atklāts uzbūves defekts diodēs, kuras tika izmantotas aparāta būvniecībā
 Trešais bloks — trešā bloka aparātiem uzstādīja uzlabotas telekameru sistēmas. Ranger 7 kļuva par pirmo veiksmīgo aparātu kas sasniedza Mēnesi.

 Ranger programma 

 Bloks Nosaukums Starta datums Beigu datums Mērķis Rezultāts 1. bloks  Ranger 1      Testēt aparāta un nesējraķetes veiktspēju, pētīt kosmosa telpu  Neveiksmīgs Sasniedza tikai Zemes orbītu Ranger 2      Testēt aparāta un nesējraķetes veiktspēju, pētīt kosmosa telpu  Neveiksmīgs Nesējraķetes kļūdas dēļ sasniedza tikai Zemes orbītu 2. bloks  Ranger 3      Mēness virsmas fotografēšana  Neveiksmīgs Pārlidoja Mēnesi 35 000 km attālumā Ranger 4      Mēness virsmas fotografēšana  Neveiksmīgs Datorkļūmes dēļ neatvēra Saules paneļus, ietriecās Mēness tumšajā pusē, bet neieguva datus Ranger 5      Mēness virsmas fotografēšana  Neveiksmīgs Nezināmu iemeslu dēļ aparāts zaudēja bateriju jaudu un pēc 8 stundām atslēdzās 3.bloks  Ranger 6      Mēness virsmas fotografēšana  Neveiksmīgs Sasniedza Mēnesi, taču īssavienojuma dēļ nestrādāja telekameru sistēma Ranger 7      Mēness virsmas fotografēšana  Veiksmīgs Sasniedza Mēnesi, 17 minūšu laikā ieguva 4 300 fotogrāfijas Ranger 8      Mēness virsmas fotografēšana  Veiksmīgs Sasniedza Mēnesi, ieguva 7 137 virsmas fotogrāfijas Ranger 9      Mēness virsmas fotografēšana  Veiksmīgs Sasniedza Mēnesi. Nodrošināja televīzijas tiešraidi lidojuma laikā

 Atsauces 

Kategorija:NASA
Kategorija:Ranger programma